రారాజు (2006 సినిమా)
రారాజు (ఆంగ్లం: Raraju) 2006లో విడుదలైన తెలుగు చలనచిత్రం. ఎస్.ఎస్.సి.ఆర్ట్స్ పతాకంపై జి.వి.జి.రాజు నిర్మించిన ఈ సినిమా కి ఉదయ్ శంకర్ దర్శకత్వం వహించారు. ఈ చిత్రంలో గోపీచంద్, మీరా జాస్మిన్, శివాజీ ప్రధాన పాత్రలలో నటించారు. ఈ చిత్రానికి మణిశర్మ సంగీతం అందించారు.
తెలుగు బాలల చిత్రాలు
తెలుగు సినిమా ప్రారంభమైన నాటినుండి ఎన్నో బాలల చిత్రాలు వచ్చాయి. బాలల సినిమా అనగానే మనకు వెంటనే గుర్తు వచ్చేది లవకుశ (1963). తెలుగులో పూర్తి కలర్‌తో వచ్చిన మొట్టమొదటి చిత్రం ఇది. ఇందులో లవుడిగా మాస్టర్ నాగరాజు, కుశుడుగా మాస్టర్ సుబ్రహ్మణ్యం నటించారు. దీని నిర్మాణం 1958లో మొదలై మధ్యలో కొంతకాలం ఆగిపోయి ఐదు సంవత్సరాలపాటు సాగింది. అతి సుదీర్ఘకాలం అవటం వలన లవకుశులుగా నటించిన పిల్లల ఆకారాల్లో మార్పులు వచ్చాయి. వీళ్లు కొన్ని సన్నివేశాల్లో పెద్దగా, కొన్ని సందర్భాల్లో చిన్నగా కనిపిస్తారు. కథలో లీనమైపోయిన ప్రేక్షకులు ఈ తేడాలు పట్టించుకోలేదు. ఈ సినిమా అఖండ విజయం సాధించి స్వర్ణోత్సవం జరుపుకుంది. లవకుశలో నటిస్తుండగానే వీరికి వేరే సినిమాల్లో కూడా అవకాశాలు వచ్చాయి. వారిద్దరూ కలిసి శ్రీ వేంకటేశ్వర మహాత్మ్యం (1960)లో నటించారు. మహానటి సావిత్రి తమ్ముడుగా నాగరాజు, బాలకృష్ణుడుగా సుబ్రహ్మణ్యం కనిపిస్తారు. నాగరాజు ఇంకా మహాకవి కాళిదాసు (1960), బబ్రువాహన (1964) మొదలైన సినిమాల్లో చిన్న చిన్న పాత్రలు ధరించాడు.